– Заходняя Дзвіна – не проста водная артэрыя, – патлумачыў Армен Сардараў. Па ёй праходзіў вялікі шлях “з вараг у грэкі”, які ў многім паўплываў на гістарычны лёс краіны. З Візантыі прыйшло хрысціянства ўсходняга абраду, варагі прынеслі пачаткі палітычнага ладу. Сафійскі сабор у Полацку быў пабудаваны і як знак рэлігіі, веры, і як сімвал дзяржаўнасці, духоўнай каардынаты. Усё сплялося ў адной кропцы. А напоўнены глыбінным сэнсам вобраз калыскі-ладдзі якраз увасабляе гэты рух часу, звязвае падзеі.